**Poziv na dostavu projektnih prijedloga upućen je odabranim prijaviteljima 18. srpnja 2016. godine.**

|  |  |  |  |  |
| --- | --- | --- | --- | --- |
| Naziv projekta | Korisnik | Datum potpisa ugovora | Dodijeljena bespovratna sredstva (HRK) | Kratak opis |
| GRUPA 1 | | | | |
| Grupa 1 – Opremanje dnevnih bolnica / dnevnih kirurgija (medicinskom, nemedicinskom i tehničkom opremom | Ministarstvo zdravstva | 08.02.2017. | 107.768.730,00 | Ministarstvo zdravstva kao središnje tijelo državne uprave u sustavu zdravstva nabavlja visoko sofisticiranu opremu za zdravstvene ustanove s ciljem poboljšanja učinkovitosti i pristupa dnevnim bolnicama i/ili dnevnim kirurgijama kroz smanjenje broja prijema na akutne bolničke odjele u 13 zdravstvenih ustanova u Republici Hrvatskoj, za koje se nabavlja oprema. Glavna svrha ovog projekta je povećanje isplativosti i održivosti zdravstvenog sustava u RH, tj. preciznije, poboljšanje funkcionalnosti dnevno bolničkog te dnevno-kirurgijskog sustava u RH. Isto se planira provesti na najpovoljniji način i to putem otvorenog postupka javne nabave koji će provoditi Ministarstvo zdravstva u ime i na račun zdravstvenih ustanova. |
| GRUPA 2 | | | | |
| Poboljšanje isplativosti i pristupa dnevnim bolnicama i dnevnoj kirurgiji u Općoj županijskoj bolnici Vukovar i bolnici hrvatskih veterana | Opća bolnica Vukovar i bolnica hrvatskih veterana | 08.02.2017. | 44.548.819,06 | Sukladno ulaganju u zdravstvenu i socijalnu infrastrukturu, što pridonosi regionalnom i lokalnom razvoju, bit će smanjene nejednakosti, a poboljšana dostupnost zdravstvene zaštite u lokalnoj zajednici za preko 80% potreba stanovništva za bolničkim liječenjem u neposrednoj blizini lokalne zajednice. Projektni prijedlog će poboljšati isplativost i pristup dnevnim bolnicama i dnevnoj kirurgiji: interne medicine, neurologije, psihijatrije, kirurgije i ortopedije. |
| Opremanje dnevnih bolnica i dnevne kirurgije Opće bolnice Zabok i bolnice hrvatskih veterana | Opća bolnica Zabok i bolnica hrvatskih veterana | 08.02.2017. | 15.699.379,70 | Opća bolnica Zabok i bolnica hrvatskih veterana zbog neadekvatno opremljenih dnevnih bolnica i dnevne kirurgije ne može primiti dovoljno pacijenata kroz dnevni boravak u bolnici već dio njih čeka na zahvat, dijagnostiku ili pak terapiju hospitalizacijom na akutne bolničke odjele. Ovim projektom dnevne bolnice će se opremiti suvremenom opremom i omogućiti pružanje novih usluga čime će se stvoriti uvjeti za primanje dovoljnog broja dnevnih pacijenata što će pridonijeti smanjenju broja prijema pacijenata na akutne bolničke odjele za najmanje 10%. |
| Dogradnja i opremanje dnevnih bolnica Opće bolnice Virovitica | Opća bolnica Virovitica | 08.02.2017. | 50.000.000,00 | Projektom će se riješiti problem poslovanja u neadekvatnim uvjetima, rad sa neprimjerenom, zastarjelom i nedostatnom medicinskom opremom, povećati dostupnost zdravstvenih usluga te povećati učinkovitost poslovanja bolnice jer će se stvoriti uvjeti za preusmjeravanje akutnih prijema na liječenje putem dnevnih bolnica i dnevnih kirurgija kao efikasnijeg vida liječenja, nabavom nove medicinske opreme povećati će se broj prijema u dnevnim bolnicama i smanjiti će se broj prijema na akutne bolničke odjele za 7,93%. |
| Rekonstrukcija bolničkog kompleksa i uspostava dnevne bolnice u Općoj bolnici „Dr. Ivo Pedišić“ Sisak kroz infrastrukturna ulaganja i opremanje | Opća bolnica „Dr. Ivo Pedišić“ Sisak | 23.02.2017. | 50.000.000,00 | Projektom će se izgraditi i opremiti Dnevna bolnica u sklopu novog Središnjeg paviljona Opće bolnice Sisak. Cilj je postići veću sigurnost zdravstvenog postupka i optimizaciju procesa rada. Projekt je usmjeren trima ciljanim skupinama - pacijentima kojima će se bitno povećati kvaliteta i dostupnost usluga u dnevnoj bolnici, zaposlenicima bolnice koji će dobiti bolje uvjete rada, upravi koja će moći osigurati kvalitetniju uslugu i učinkovitiji rad sa smanjenim rizikom za neželjene događaje. U sklopu ovog projekta OB Sisak izgradila bi Središnji paviljon u kojem bi se na jednom dijelu nalazila Dnevna bolnica, a imat će postelje Dnevne bolnice sljedećih djelatnosti: Služba za kirurgiju, Služba za interne bolesti, Odjel za neurologiju, Odjel za infektologiju, Odjel za otorinolaringologiju i oralnu kirurgiju, Odjel za traumatologiju i ortopediju, Odjel za oftalmogoliju i optometriju, Odjel za urologiju. |
| Opremanje dnevne bolnice i jednodnevne kirurgije Kliničke bolnice „Sveti Duh“ | Klinička bolnica „Sveti Duh“ | 08.02.2017. | 49.244.550,00 | Povećanjem prostornih kapaciteta, kupnjom suvremene opreme i optimizacijom bolničkih procesa će se ostvariti preduvjeti za pružanje kvalitetne zdravstvene zaštite za cca 300.000 građana koji gravitiraju KB „Sveti Duh“ te povećanje broja slučajeva u DB/JDK s današnjih 25 na 40 do 50 ciljana slučajeva dnevno. |
| Nadogradnja, rekonstrukcija i opremanje dnevnih bolnica i jednodnevnih kirurgija KBC Sestre milosrdnice | Klinički bolnički centar Sestre milosrdnice | 08.02.2017. | 49.824.143,20 | Nadogradnjom novih i rekonstrukcijom postojećih prostora i opremanjem DB/JDK stvaraju se preduvjeti za ostvarenje cilja projekta - omogućiti potpuniju, učinkovitiju, dostupniju i financijski isplativiju zdravstvenu zaštitu i skrb pacijentima te brži obrtaj pacijenata, smanjenje broja dana bolničkog liječenja, smanjenje broja prijema na akutne bolničke odjele te ujedno i povećanje broja pacijenata Dnevne bolnice i jednodnevne kirurgije za 22% u odnosu na sadašnji broj pacijenata (2015.). |
| Kraći put do zdravlja | Opća bolnica „Dr. Josip Benčević“ Slavonski Brod | 08.02.2017. | 39.833.422,66 | Projekt će dovesti do smanjenja broja hospitalizacije u akutnim kapacitetima bolnice, odnosno dovest će do jačanja dnevnih bolnica i posljedično do skraćenja listi čekanja. Time će pacijenti brže ostvariti zdravstvenu zaštitu i poboljšati kvalitetu svog života. Projekt će smanjiti broj prijema na akutne bolničke odjele za najmanje 3% (u odnosu na 2013.g.) reorganizacijom sustava u OB u pravcu jačanja kapaciteta DB/DK (ulaganje u prostor i opremu) čime će se postići veća isplativost i održivost sustava kako u BPŽ, tako i u RH. S druge strane, omogućit će se suvremen i ekonomičan način liječenja, bolja, učinkovitija, dostupnija i kvalitetnija zdravstvena skrb svim pacijentima. |
| Uređenje prostora dnevnih bolnica i dnevnih kirurgija Opće bolnice Karlovac | Opća bolnica Karlovac | 08.02.2017. | 35.731.867,90 | Svrha projekta je povećanje isplativosti i održivosti zdravstvenog sustava OB Karlovac kroz poboljšanje učinkovitosti i pristupa dnevnim bolnicama i dnevnim kirurgijama sa ciljem smanjenja broja prijema na akutne bolničke odjele za 10%. Cilj će se ostvariti povećanjem kapaciteta dnevnih bolnica i dnevnih kirurgija uz uvođenje novih usluga dnevnih kirurgija. Najvažniji dio projekta je uređenje prostora dnevnih bolnica i dnevnih kirurgija uz nabavu medicinsko-tehničke i nemedicinske opreme. |
| Rekonstrukcija i opremanje dnevnih bolnica i dnevnih kirurgija KBC-a Rijeka | Klinički bolnički centar Rijeka | 08.02.2017. | 49.812.816,51 | Aktivnostima koje će se provesti u sklopu ovog Projekta (rekonstrukcija /adaptacija postojećih prostora, kupnja suvremene opreme, a time i optimizacijom bolničkih procesa) ostvarit će se potrebni preduvjeti za pružanje pristupačnije, kvalitetnije i učinkovitije zdravstvene zaštite u 12 DB/DK za cca 550.000 ljudi koji gravitiraju KBC Rijeka. To bi rezultiralo povećanjem broja pacijenata u DB/DK s 13 500 pacijenata u 2015. na ciljanih cca 19 000 pacijenata godišnje na kraju projekta. |
| Uređenje i opremanje DB i JDK u KBC-u Zagreb | Klinički bolnički centar Zagreb | 08.02.2017. | 49.974.650,00 | Projektom Uređenje i opremanje DB i JDK u KBC-u Zagreb ukupne vrijednosti gotovo 50 milijuna kuna značajno će se povećati kapaciteti i kvaliteta pružanja zdravstvenih usluga u dnevnim bolnicama i jednodnevnim kirurgijama na 17 klinika KBC-a Zagreb. Povećanjem broja slučajeva u DB i JDK u 2019. u odnosu na 2013. godinu za 158% te smanjenjem broja prijema na akutnim odjelima u istom razdoblju za 5,8% (u klinikama obuhvaćenim projektom) značajno će se povećati isplativost i održivost poslovanja KBC-a Zagreb te zdravstvenog sustava RH u cjelini. |
| Ulaganje u dnevnu bolnicu i jednodnevnu kirurgiju Opće bolnice Pula | Opća bolnica Pula | 08.02.2017. | 38.461.617,10 | Svrha projekta je pridonijeti povećanju učinkovitosti, isplativosti i održivosti zdravstvenog sustava u RH kroz povećanje dostupnosti i  učinkovitosti Dnevne bolnice i Dnevne kirurgije u Općoj bolnici Pula. Specifični cilj je smanjenje za 10% broja prijema na akutne bolničke odjele kroz uspostavu učinkovite, dostupne i moderne DB/DK u OB Pula na jednoj lokaciji i opremanje iste. Uspostavljena i opremljena DB/DK s dostatnim kapacitetima za sve potrebitiju populaciju koja joj gravitira je ključna za dostupnost zdravstvene zaštite ciljanog područja te za povećanje efikasnosti poslovanja OB Pula. |
| Izgradnja i opremanje dnevnih bolnica Odjela za pulmologiju, onkologiju, infektologiju i dermatologiju Opće bolnice Zadar te adaptacija i opremanje dnevne bolnice Službe za kirurgiju | Opća bolnica Zadar | 08.02.2017. | 49.998.615,00 | Realizacijom projekta Izgradnje i opremanja dnevnih bolnica Odjela za pulmologiju, onkologiju, infektologiju i dermatologiju Opće bolnice Zadar te adaptacije i opremanja dnevne bolnice Službe za kirurgiju smanjit će se broj prijema na akutne bolničke odjele obuhvaćene Nacionalnim planom za najmanje 10%. Ovim projektom osigurat će se podizanje kvalitete zdravstvene njege i skrbi bolesnika, sofisticiranija i kvalitetnija dijagnostika, liječenje najsuvremenijim metodama, smanjenje broja dana hospitalizacije i broja dana bolovanja što će utjecati i na smanjenje listi čekanja na zahvate. |
| Dnevna bolnica i jednodnevna kirurgija Opće i veteranske bolnice „Hrvatski ponos“ Knin | Opća i veteranska bolnica „Hrvatski ponos“ Knin | 04.05.2017. | 5.467.298,86 | Cilj projekta je smanjiti broj prijema na akutne bolničke odjele OVB „Hrvatski ponos“ Knin kroz unapređenje i proširenje usluga dnevne bolnice i jednodnevne kirurgije OVB „Hrvatski ponos“ Knin. Projektom je predviđena prilagodba prostora za potrebe dnevne bolnice i jednodnevne kirurgije (194,4m2) te nabava 55 komada medicinske opreme i 15 komada nemedicinske opreme, čime će se povećati i učinkovitost i produktivnost, a smanjit će se troškovi boravka pacijenata na odjelima bolnice. |
| Unaprjeđenje kvalitete zdravstvenih usluga DB/DK u Općoj županijskoj bolnici Vinkovci | Opća županijska bolnica Vinkovci | 15.05.2017. | 16.595.698,75 | Cilj projekta je uređajima i opremom funkcionalno opremiti OŽB Vinkovci i poboljšati njenu učinkovitost kroz model DB/DK, što je sukladno Nacionalnoj strategiji razvoja zdravstva 2012-2020. Projektom je predviđeno opremanje medicinskom i nemedicinskom opremom i uređajima dnevnih bolnica za oftalmologiju i kirurgiju, čime će se ostvariti preduvjeti za pružanje kvalitetnije zdravstvene zaštite za gotovo 120 000 osiguranika koji gravitiraju OŽB Vinkovci, ali i dio bolesnika drugih regija RH i regija susjednih država. Svrha ovog projekta je omogućiti adekvatniju, potpuniju, dostupniju i financijski isplativiju zdravstvenu zaštitu i skrb bolesnika te kroz poboljšanje učinkovitosti i pristupa DB/DK smanjiti broj bolesnika na akutni bolnički odjel za 10,38%. |
| Zajedno do zdravlja | Opća županijska bolnica Požega | 16.05.2017. | 34.236.121,22 | Projektom je obuhvaćena izgradnja i opremanje bolničkog objekta u kojem je smještena dnevna bolnica internističkih, kirurških i pedijatrijskih djelatnosti, jednodnevna kirurgija za sve kirurške djelatnosti te laboratorijska dijagnostika dnevne bolnice. Nabavljena oprema bit će namijenjena isključivo za dnevnu bolnicu te će se provesti i edukacija za rad na novoj opremi. Projektom će se značajno povećati učinkovitost i dostupnost bolničkog liječenja za preko  100 000 ljudi koji gravitiraju prema OŽB Požega te smanjenje broja hospitalizacije u akutnim kapacitetima bolnice za 10%. |
| Izgradnja, rekonstrukcija i opremanje dnevnih bolnica u Općoj bolnici „Dr. Tomislav Bardek“ u Koprivnici | Opća bolnica „Dr. Tomislav Bardek“ Koprivnica | 24.08.2017. | 35.000.598,51 | Svrha ovog projekta je povećanje učinkovitosti, pristupa i održivosti dnevnih bolnica u OB Koprivnica. Ovim projektom će se izgraditi novi paviljon za dnevne bolnice fizikalne medicine i rehabilitacije te psihijatrije, izvest će se radovi za održavanje centralne bolničke građevine i građevine „Paviljona“, nabavit će se adekvatna oprema i provesti edukacija zaposlenika, čime će se osigurati institucionalna i financijska održivost bolnice u dugom roku. |
| Unaprjeđenje sustava dnevnih bolnica i dnevnih kirurgija KBC Split | Klinički bolnički centar Split | 24.08.2017. | 50.000.000,00 | Svrha ovog projekta je unaprjeđenje rada sustava dnevnih bolnica i dnevnih kirurgija KBC Split. Sredstvima namijenjenima ovom projektu realizirat će se nadogradnja i adaptacija sjevernog krila Klinike za onkologiju i radioterapiju, adaptacija 1. kata stacionara i prizemlja starog stacionara čime će se zadovoljiti preduvjeti za optimalnu organizaciju rada dnevnih bolnica i dnevnih kirurgija. Projektom će se opremiti 25 dnevnih bolnica te jedinica dnevna kirurgije KBC Split, što će primarno doprinijeti smanjenju postotka akutnih pacijenata, te istovremeno povećanju broja pacijenata u dnevnim bolnicama i kirurgijama. Ciljane skupine projekta su pacijenti kao krajnji korisnici te zaposlenici KBC Split. |
| Rekonstrukcija i opremanje Županijske bolnice Čakovec za potrebe dnevne bolnice i dnevne kirurgije | Županijska bolnica Čakovec | 24.08.2017. | 50.000.000,00 | Cilj projekta je rekonstruirati i opremiti prostor Županijske bolnice Čakovec kako bi se poboljšala učinkovitost i pristup dnevnoj bolnici te dnevnoj kirurgiji. U okviru provedbe ovog projektnog prijedloga rekonstruirat će se objekt Paviljon III ŽBČ namijenjen za potrebe centralne dnevne bolnice s kemoterapijom i za prostor Psihijatrijske dnevne bolnice. Rekonstruirat će se i budući prostor dnevne kirurgije. Poboljšanim prostornim uvjetima i osuvremenjivanjem opreme ostvarit će se viša kvaliteta zdravstvene usluge i povećat će se učinkovitost rada, što će u konačnici skratiti vrijeme čekanja na terapiju. Ciljna skupina projekta su pacijenti DB i DK, njih više od 110 000. |
| Dnevna bolnica u KB „Merkur“ | Klinička bolnica Merkur | 24.08.2017. | 49.999.679,13 | Projektom Dnevna bolnica KB Merkur želi se unaprijediti kvaliteta i učinkovitost pružanja bolničkih usluga te povećati djelotvornost i racionalizacija troškova poslovanja KB Merkur. Realizacijom projekta očekuje se smanjenje broja prijema na akutne BO KB Merkur za 24% na razini bolnice, obzirom da projekt obuhvaća prenamjenu neiskorištenih prostorija u dodatan prostor namijenjen za potrebe DB, te opremanje DB adekvatnom opremom. Navedeno će rezultirati većim protokom pacijenata kroz DB te sustavnim smanjivanjem broja prijema na akutne odjele KB Merkur. |
| Uspostava i poboljšanje uvjeta dnevne bolnice i jednodnevne kirurgije Opće bolnice Gospić | Opća bolnica Gospić | 24.08.2017. | 20.932.340,12 | Projektom je predviđena uspostava i opremanje dnevne bolnice i jednodnevne kirurgije Opće bolnice Gospić, što je nužan preduvjet za stvaranje poboljšanog okruženja za liječenje i rad, kao i poboljšanje efikasnosti i pružanja zdravstvene skrbi. Provedbom ovog projekta značajno će se poboljšati uvjeti za liječenje pacijenata i zdravstvena usluga koja im se pruža. S obzirom na geografsku poziciju OB Gospić kao i na broj ljudi koji bolnici gravitiraju, uspostava adekvatnih uvjeta i efikasnost poslovnog procesa liječenja u dnevnoj bolnici i jednodnevnoj kirurgiji je od osobite važnosti. |
| Projekt izgradnje dnevne bolnice/jednodnevne kirurgije u Općoj bolnici Varaždin | Opća bolnica Varaždin | 24.08.2017. | 49.781.250,00 | Projektom izgradnje i opremanja dnevnih bolnica interne medicine, kirurgije, urologije, otorinolaringologije, oftalmologije te jednodnevne Opće kirurgije u Općoj bolnici Varaždin doprinijet će se povećanju isplativosti i održivosti zdravstvenog sustava u sjeverozapadnoj Hrvatskoj sa ciljem smanjenja broja prijema na akutne bolničke odjele za najmanje 10%. Realizacijom ovog projekta doći će do reorganizacije bolničkog sustava u Općoj bolnici Varaždin, što će utjecati na povećanje opsega rada kroz dnevnu bolnicu i jednodnevnu kirurgiju, smanjenje liste čekanja i broja dana hospitalizacije, kao i racionalizaciju troškova poslovanja same bolnice. |
| Poboljšanje pristupa dnevnoj bolnici u Općoj bolnici Bjelovar | Opća bolnica Bjelovar | 05.10.2017. | 50.000.000,00 | Cilj projekta je izgradnja i opremanje dnevne bolnice s objedinjenom dnevnom kirurgijom u sklopu Opće bolnice Bjelovar ukupne površine od 3568 m2 te posljedično unaprjeđenje kvalitete i učinkovitosti pružanja bolničkih usluga, povećanje djelotvornosti te racionaliziranje troškova poslovanja. Povećanjem broja pacijenata u dnevnim bolnicama i dnevnim kirurgijama, zajedno s porastom prosječne stope zauzeća bolničkih kreveta na optimalnih 85% te skraćivanjem prosječne duljine boravka u bolnicama za minimalno 10%, poboljšala bi se protočnost pacijenata, što će doprinijeti smanjenju na listama čekanja. Ciljane skupine projekta su pacijenti kojima će zdravstvene usluge biti pristupačnije i kvalitetnije te Opća bolnica u kojoj će se ovim ulaganjem poboljšati i uvjeti rada za zaposlenike i kvaliteta usluge za korisnike. |
| Obnova i prilagodba prostora za potrebe dnevne bolnice Zavoda za bolesti srca i krvnih žila, dnevne bolnice Zavoda za gastroenterologiju i jednodnevne kirurgije u Kliničkoj bolnici Dubrava | Klinička bolnica Dubrava | 31.01.2018. | 49.650.527,51 | Cilj je projekta obnovom, prilagodbom i opremanjem prostora dnevnih bolnica Zavoda za bolesti srca i krvnih žila, Zavoda za gastroenterologiju te jednodnevne kirurgije povećati isplativosti i održivosti te poboljšanje pristupa dnevnim bolnicama i dnevnim kirurgijama te smanjiti broj prijema na akutne bolničke odjele za najmanje 10% u sklopu Kliničke bolnice Dubrava. Realizacijom projekta utjecat će se na učinkovitiju, pristupačniju i kvalitetniju skrb pacijenata. Povećat će se opseg rada kroz dnevne bolnice i jednodnevne kirurgije čime će se povećati produktivnost bolnice i poboljšati protočnost pacijenata, a time doprinijeti smanjenju lista čekanja i racionalizaciji troškova poslovanja. Ciljana skupina projekta su pacijenti, korisnici zdravstvenih usluga, te zaposlenici Kliničke bolnice Dubrava. |